**Գիլերմո Ֆարինյաս Էռնանդես**, կեղծանունը *«El Coco»* (իսպ.՝ Guillermo Fariñas Hernández, հունվարի 3, 1962, Սանտա Կլարա), կուբացի հոգեբան, այլախոհ, անկախ լրագրող, Կուբայում գրաքննության դեմ պայքարող, Անդրեյ Սախարովի անվան մրցանակակիր։

Երկար տարիների ընթացքում նա 23 անգամ հացադուլ է արել, բողոքելով Կուբայի կառավարության գործողությունների դեմ։ Տասնմեկ ու կես տարի անցկացրել է Կուբայի բանտերում։

Կենսագրություն
--------------

Ֆարինյասի ծնողները եղել են հեղափոխականներ, իսկ իր հայրը կռվել է Չե Գևարայի հետ, Կոնգոյում։ Գիլերմոն սովորել է Խորհրդային Միությունում` Տամբովի ռազմական ուսումնարանում և ծառայել է կուբայական բանակում։ 1989 թվականին գեներալ Առնալդո Օչոյի ձերբակալությունից և գլխատումից հետո վերջնականապես հիասթափվել է իշխող վարչակազմից։ Այդ ժամանակից սկսած նա դարձել է Կաստրոյի կառավարության ընդիմություն և տասնմեկ ու կես տարի բանտում է անցկացրել։

Քաղաքական գործունեություն
-------------------------

Ֆարինյասը գլխավորել է «Կուբայական մամուլ» (Кубанакан Пресс) անկախ լրատվական գործակալությունը։ Նա հայտնի է նրանով, որ բազում անգամներ հացադուլ է հայտարարել` ի նշան Կուբայի գրաքննական քաղաքականության դեմ։ Ազատորեն հրապարակում էր գլխատումների մասին, որպես բողոքի նշան Կուբայում գրաքննադատության սահմանափակման քաղաքականությանը։ Ֆարինյասը մասնավորապես պահանջում էր չսահմանափակել իր ինտերնետ հասանելությունը։

2010 թվականի փետրվարի 23-ին, քաղաքական նկատառումներով հացադուլի ընթացքում այլախոհ Օռլանդո Սապատա Տամայո-ի մահից հետո, Ֆարինյասը, փետրվարի 25-ին հացադուլ է հայտարարել՝ պահանջելով Կուբայում հիվանդ քաղբանտարկյալների ազատագրում։

Մարտի 12-ին «Մարդու իրավունքների կուբայական ընդդիմադիր հանձնաժողովի» պահանջով Ֆարինյասը տեղափոխվում է վերակենդանացման բաժին, և հուլիսի 4-ի դրությամբ գտնվել է ծայրահեղ ծանր վիճակում, մահամերձ։ Ֆարինյասի մահվան դեպքում հացադուլը պատրաստ էր շարունակել ընդիմադիր կողմի առաջնորդներից մեկը`Ֆելիքս Բոնե Կարակոսը։ Սակայն հուլիսի 7-ին, կուբական կաթոլիկ եկեղեցու հաղորդմամբ, իշխանությունները համաձայնվել են ազատագրել 52 ընդդիմադիր դատապարտյալների և նրանց թույլատրել է երկիրը լքել։ Հուլիսի 8-ին Ֆարինյասը դադարեցրեց հացադուլը։ Ֆրանսիական միջազգային ռադիոն Կուբայում կատարվածը համեմատել է 1980-ականների կեսերին Խորհրդային Միությունում կատարված իրադարձությունների հետ, իսկ հենց Ֆարինյասին համեմատել է սովետական այլախոհ Անատոլի Մարչենկոյի հետ, ով 1986 թվականին էր հացադուլ էր հայտարարել ՝ պահանջելով ազատել քաղբանտարկյալներին և մահացել էր Չիստոպոլի բանտում։

Պարգևներ
--------

2006 թվականին Ֆարինյասը դարձել է *Կիբեր ազատության մրցանակի* (Cyber-freedom prize) դափնեկիր, որը շնորհել է «Լրագրողներ առանց սահմանների» կազմակերպությունը, իսկ 2010 թվականի հոկտեմբերի 10-ին արժանացել է Սախարովի անվան ազատության մրցանակի դափնեկրի կոչման, որը սահմանվում է Եվրոպական խորհրդարանի կողմից։ Սախարովի անվան մրցանակի համար, ինչպես գրված է հանձման մասին հաղորդագրության մեջ, Ֆարինյասն առաջադրվել է «ողջ կուբացի օրինապաշտպանների անունից»։

Քննադատություն
--------------

Կուբայի առաջնորդ Ռաուլ Կաստրոյի խոսքերով, Ֆարինյասը «մեծաթիվ զրպարտություններ» է արել։

|  |  |  |
| --- | --- | --- |
|  | Ֆարինյասը հանցագործ է, որը նախկինում դատապարտված է եղել քրեական հանցագործությունների համար, այդ թվում կնոջ` հիվանդանոցի տնօրենի վրա, դիտավորությանբ, հարձակվելու և վնասելու համար, որին նա սպառնացել է սպանել, իսկ հետո մի տարեց մարդու... ով (հետագայում) ստիպված է եղել հեռացնել փայծախը։- Ռաուլ Կաստրո |  |

Ֆարինյասին հացադուլի ժամանակ անհրաժեշտ բժշկական օգնություն ցուցադրվել է։

Ծանոթագրություններ
------------------

1. ↑  Munzinger Personen (գերմ.)
2. 1 2 3  «Кубинскому диссиденту присуждена премия Сахарова».
3. ↑  «Cuban hunger striker rejects Spanish offer».
4. ↑  «"Hay momentos en la historia en que tiene que haber mártires"».
5. 1 2  «Кубинский диссидент Гильермо Фариньос на грани смерти».
6. ↑  «Жизнь объявившего голодовку кубинского оппозиционера в опасности».
7. ↑  «Хроника объявленной смерти».
8. ↑  «КАК УМИРАЮТ ПОЛИТЗАКЛЮЧЕННЫЕ».
9. ↑  «Куба согласилась освободить 52 заключенных-оппозиционера».
10. ↑  «Кубинский оппозиционер Фариньяс прекратил голодовку протеста».
11. ↑  «Cyber-freedom prize for 2006 awarded to Guillermo Fariñas of Cuba». Արխիվացված է օրիգինալից 2018 թ․ նոյեմբերի 20-ին.
12. ↑  «Եվրոպական խորհրդարանի պաշտոնական կայք».
13. 1 2  «Куба не поддастся на шантаж оппозиционеров - Рауль Кастро».

Արտաքին հղումներ
----------------

* Suicide as a Political Weapon in Cuba ըստ *Havana Times*-ի (անգլ.)
* Cuban ex-hunger striker Farinas home from hospital(չաշխատող հղում)
 в журнале Forbes.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գիլերմո Ֆարինյաս Էռնանդես» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BNE: XX4983119 · GTAA: 225020 · ISNI: 0000000122972626 · LCCN: no2010052462 · NKC: js20060331027 · SUDOC: 157465985 · VIAF: 154244632 · WorldCat VIAF: 154244632 |

 |

 |